
PALANGOS MIESTO SAVIVALDYBĖS ADMINISTRACIJOS
DIREKTORIUS

ĮSAKYMAS 
[bookmark: _Hlk536780072]DĖL PAPILDOMO PARTNERIO ATRANKOS APRAŠO PATVIRTINIMO ĮGYVENDINANT PROJEKTĄ „KOMPLEKSINIŲ PASLAUGŲ ŠEIMAI ORGANIZAVIMAS IR TEIKIMAS PALANGOS MIESTO SAVIVALDYBĖJE“

2019 m. vasario 11 d. Nr. A1-175
Palanga



Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.4.1‑ESFA-V-416 „Kompleksinės paslaugos šeimai“ projektų finansavimo sąlygų aprašo, patvirtinto Lietuvos Respublikos socialinės apsaugos ir darbo ministro 2016 m. liepos 15 d.  įsakymu Nr. A1-364 „Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.4.1‑ESFA-V-416 „Kompleksinės paslaugos šeimai“ projektų finansavimo sąlygų aprašo patvirtinimo“, 13 punktu,
tvirtinu Papildomo partnerio atrankos tvarkos aprašą įgyvendinant projektą „Kompleksinių paslaugų šeimai organizavimas ir teikimas Palangos miesto savivaldybėje“ (pridedama).

PATVIRTINTA 
Palangos miesto savivaldybės administracijos 
direktoriaus 2019 m. vasario 11 d. įsakymu
Nr. A1-175

[bookmark: _Hlk525006]PAPILDOMO PARTNERIO ATRANKOS TVARKOS APRAŠAS ĮGYVENDINANT PROJEKTĄ „KOMPLEKSINIŲ PASLAUGŲ ŠEIMAI ORGANIZAVIMAS IR TEIKIMAS PALANGOS MIESTO SAVIVALDYBĖJE“

I SKYRIUS
BENDROSIOS NUOSTATOS

1. Palangos miesto savivaldybės administracijos papildomo partnerio atrankos tvarkos aprašas (toliau – Aprašas) nustato reikalavimus projekto „Kompleksinių paslaugų šeimai organizavimas ir teikimas Palangos miesto savivaldybėje“ (toliau – Projektas) partneriams, dalyvausiantiems įgyvendinant 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.4.1-ESFA-V-416 „Kompleksinės paslaugos šeimai“ lėšomis finansuojamą projektą, partnerių atrankos konkurso organizavimo tvarką, partnerių atrankos komisijos (toliau – Komisija) sudarymą ir jos darbo organizavimą, partnerių sąrašo sudarymo tvarką ir kitus klausimus, susijusius su partnerių atranka.
2. Aprašas parengtas vadovaujantis Kompleksiškai teikiamų paslaugų šeimai 2016-2020 metų veiksmų planu (toliau – Veiksmų planas), patvirtinto Lietuvos Respublikos socialinės apsaugos ir darbo ministro 2016 m. kovo 10 d. įsakymu Nr. A1-133 „Dėl Kompleksiškai teikiamų paslaugų šeimai 2016-2020 metų veiksmų plano patvirtinimo“ ir 2014-2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.4.1-ESFA-V-416 „Kompleksinės paslaugos šeimai“ projektų finansavimo sąlygų aprašu (toliau – Finansavimo sąlygų aprašas), patvirtinto Lietuvos Respublikos socialinės apsaugos ir darbo ministro 2016 m. liepos 15 d. įsakymu Nr. A1-364 „Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.4.1‑ESFA-V-416 „Kompleksinės paslaugos šeimai“ projektų finansavimo sąlygų aprašo patvirtinimo“.
3. Partnerių atrankos tikslas – atrinkti vieną ar kelis partnerius teiksiančius kompleksines paslaugas, nurodytas Aprašo 9 punkte, Palangos miesto savivaldybės teritorijoje nuolat gyvenančioms šeimoms (asmenims).
4. Atranką organizuoja Palangos miesto savivaldybės administracija, siekdama kokybiškai įgyvendinti 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ priemonės Nr. 08.4.1-ESFA–V-416 „Kompleksinės paslaugos šeimai“ lėšomis finansuojamą Projektą. 
5. Projekto tikslas – sudaryti sąlygas Palangos miesto šeimoms gauti kompleksiškai teikiamas paslaugas, užtikrinant paslaugų prieinamumą kuo arčiau šeimos gyvenamosios vietos, siekiant įgalinti šeimas įveikti iškilusias krizes bei derinti šeimos ir darbo įsipareigojimus. 
6. Apraše vartojamos sąvokos: 
6.1. paraiška – paslaugų teikėjo veiklų visuma, apimanti kompleksines paslaugas, skirtas šeimai, užtikrinant Projekto tikslo įgyvendinimą; 
6.2. partneris – kompleksiškai teikiamų paslaugų šeimai teikėjas, išreiškęs norą tapti Palangos miesto savivaldybės administracijos Projekto partneriu, laiku pateikęs visus dokumentus, reikalingus partnerio atrankai, daugiausiai Komisijos taškų surinkęs ir pasirašęs Jungtinės veiklos sutartį dėl Projekto įgyvendinimo; 
6.3. kompleksiškai teikiamos paslaugos šeimai – vienos ar kelių rūšių paslaugos, skirtos šeimą palaikančioms ir pozityvią jos raidą užtikrinančioms socialinėms, psichologinėms, saugumo galimybėms stiprinti;
6.4. nevyriausybinė organizacija – nuo valstybės ar savivaldybių institucijų ir įstaigų valdymo nepriklausomas savanoriškumo pagrindais įsteigtas viešasis juridinis asmuo, kurio tikslas nėra politinės valdžios siekimas arba vien tik religijos tikslų įgyvendinimas; 
6.5. nepriekaištinga reputacija – kai viešasis juridinis asmuo nėra patrauktas baudžiamojon ar administracinėn atsakomybėn, šio viešojo juridinio asmens valdymo organų nariai ir šį viešąjį juridinį asmenį kontroliuojantys fiziniai asmenys yra nepriekaištingos reputacijos bei šį viešąjį juridinį asmenį kontroliuojantis viešasis juridinis asmuo nėra patrauktas baudžiamojon ar administracinėn atsakomybėn ir šiuo metu nėra atliekami arba anksčiau teisėsaugos ir kitų institucijų nebuvo atlikti tyrimai ir (arba) taikomos ar taikytos procesinės arba kitos prievartos priemonės ar administracinės sankcijos, taikytos jam pažeidus bankų ar kitų finansų įstaigų, draudimo veiklą, kitų finansų rinkos dalyvių veiklą, finansinių priemonių rinkas, mokėjimus arba bet kokias finansines paslaugas reglamentuojančių teisės aktų nuostatas, nėra kitų reikšmingų aplinkybių, dėl kurių juridinio asmens reputacija negali būti laikoma nepriekaištinga.
	7. Projekto įgyvendinimo trukmė iki 2019 m. rugsėjo 4 d. Projekto įgyvendinimo terminas gali būti pratęstas. 
8.  Informacija apie atranką skelbiama Palangos miesto savivaldybės interneto svetainėje www.palanga.lt.


II SKYRIUS
REIKALAVIMAI TEIKIAMŲ KOMPLEKSINIŲ PASLAUGŲ ŠEIMAI PARAIŠKOS TURINIUI

9. Projekto partneriui siūlomos įgyvendinti veiklos: 
	[bookmark: _Hlk536513026]Paslauga / veikla
	Paslaugos / veiklos aprašymas
	Veiklos apimtis
	
Veikloms skirta suma, Eur

	9.1.2. Pozityvios tėvystės mokymai
	Paslaugos teikiamos šeimoms, norinčioms tobulinti ar įgyti tėvystės įgūdžių, siekiant išugdyti geriausias tėvų ir vaikų savybes bei padėti jiems atskleisti savo gebėjimus ir galimybes

	9.1.2.1. Mokymai auginantiems vaikus
	Suteikti tėvams, auginantiems vaikus, žinių ir įgūdžių, įgalinančių juos saugiai ir sėkmingai auginti vaikus, kurti pagarbius tarpusavio santykius, efektyviai įveikti iškylančius neaiškumus ir sunkumus. Paslaugą turi teikti kvalifikuotas lektorius.
	Planuojamos 10 grupių iki 10 asmenų. Grupinių susitikimų trukmė – 2 val. Vienos grupės veiklos trukmė – 5 kartai (temos), bendra kursų trukmė 100 val.   
Iš viso paslaugą turi gauti apie 80 asmenų.  
	







4752,13

	9.1.3. Psichosocialinė pagalba:
	Pagalba asmenims, išgyvenantiems krizę ir patyrusiems traumuojančius emocinius išgyvenimus (ligas, negalią, netektis, skyrybas ir kt.) ir jų šeimoms, artimiesiems, apimanti socialinę ir psichologinę pagalbą

	9.1.3.5. Šeimų akademija

	Siekiant sudaryti galimybę šeimoms  įgyti naujų žinių ir praktinių įgūdžių kaip stiprinti šeimą turi būti organizuojami įvairūs teminiai užsiėmimai tėvams, vaikams ir bendri užsiėmimai tėvams kartu su vaikais.
Paslaugą turi teiktis kvalifikuotas lektorius.
	Planuojama 30 grupių po 8 asmenis. Grupinių susitikimų trukmė – 2 val. Vienos grupės veiklos trukmė – 5 kartai (temos), bendra kursų trukmė 258,5 val.   
Iš viso paslaugą turi gauti ne mažiau kaip 240 asmenų.  
	








12284,24

	9.1.4. Šeimos įgūdžių ugdymas ir sociokultūrinės paslaugos
	Įvairius šeimos gyvenime reikalingus įgūdžius, nuostatas ugdantys grupių užsiėmimai, šeimų klubų veikla, mokymai šeimos finansų, planavimo ir valdymo srityje, šeimų stovyklų organizavimas, neformalios pagalbos, savanorystės skatinimas


	9.1.4.1. Šeimos įgūdžių tobulinimas


	Siekiant suteikti įgūdžių, reikalingų šeimos gyvenime turi būti organizuojami mokymai asmenims auginantiems, globojantiems vaikus (šeimos santykių kūrimo ir gerinimo, gyvenimo, įvykus pokyčiams šeimoje, socialinių ir pilietinių gebėjimų tobulinimo, kultūrinio sąmoningumo ir raiškos tobulinimo, finansų planavimo, vaikų ir tėvų tarpusavio bendravimo gerinimo, padėti išreikšti jausmus, įveikti baimes ir pan.). Paslaugą turi teikti kvalifikuotas  lektorius.
	Planuojamos 26 grupės po 8–10 asmenų. Grupinių susitikimų trukmė – 2 val. Vienos grupės veiklos trukmė – 5 kartai, bendra kursų trukmė 260 val.   
Iš viso paslaugą turi gauti apie 224 asmenis.  


	











12355,53

	9.1.5. Vaikų priežiūros paslaugos
	Valandinės vaiko priežiūros paslaugos, kurios gali būti teikiamos ne ilgiau kaip 4 val. per dieną visiems tėvams, auginantiems vaikus nuo trejų metų amžiaus iki kol vaikas pradės lankyti bendrojo lavinimo įstaigą. Vaikų priežiūros paslaugos privalo būti teikiamos paslaugų teikėjo numatytose, tam tinkamose patalpose nuo 6 iki 22 val., jei tėvai gauna  9.1.2. – 9.1.4. punktuose nurodytas paslaugas ir paslaugų gavimo metu yra poreikis gauti vaiko priežiūros paslaugą. 
Paslaugą turi teikti užimtumo specialistai, kuriems bus keliamas reikalavimas pateikti Įtariamųjų, kaltinamųjų ir nuteistųjų registro duomenų apie asmenį pažymą.
	Planuojama, kad paslauga bus teikiama iki 4 val. per dieną užsiėmimų metu (pagal poreikį).
	














1074,93

	9.1.6. Netiesioginės išlaidos
	9140,05

10. Partneris gali rinktis teikti vieną ar kelias 9 punkte nurodytas paslaugas. 
11. Projekto partnerių atrankai pateikiama paraiška (Aprašo 1 priedas), kurioje nurodomos planuojamos teikti kompleksinės paslaugos šeimai. 
12. Projekto partneris paraišką rengia atsižvelgdamas į Veiksmų planą ir Finansavimo sąlygų aprašą.
13. Paraiškoje turi būti pateikta informacija apie Projekto partnerį, konkrečių paslaugų teikimą, trumpas vykdomų veiklų aprašymas, pagrįsta patirtis panašiuose projektuose, nurodyta paslaugų teikimo teritorinė aprėptis, organizacijos turimos patalpos Aprašo 9 punkte nurodytoms paslaugoms teikti, paslaugų prieinamumas neįgaliesiems, įranga, transporto priemonės, savanoriai. 
14. Partneriai per visą Projekto įgyvendinimo laikotarpį turės: 
14.1. į Projekto veiklas įtraukti jungtinės veiklos sutartyje nustatytą paslaugų gavėjų skaičių; 
14.2. užtikrinti, kad teikiamos paslaugos atitiktų realius Palangos mieste gyvenančių šeimų (asmenų) poreikius, suteiktų joms žinių ir naudą;
14.3. užtikrinti, kad paslaugos būtų prieinamos visiems dalyviams, turintiems skirtingų poreikių (judėjimo, klausos ar kitą negalią turintiems asmenims ir pan.), ir prisidėti prie moterų ir vyrų lyčių lygybės, tautybės, kalbos, socialinės padėties, tikėjimo, amžiaus, lytinės orientacijos nediskriminavimo principų įgyvendinimo. 

III SKYRIUS
REIKALAVIMAI PROJEKTO PARTNERIAMS

15. Projekto partneriu gali būti:
15.1. už socialinių paslaugų organizavimą atsakingos viešosios įstaigos;
15.2. nepriekaištingos reputacijos nevyriausybinės organizacijos, vykdančios veiklą ne trumpiau kaip 2 metus ir vykdžiusios mokymus (užsiėmimus) socialinėmis temomis, tokioms socialinėms grupėms, kaip vaikai, jaunimas ir tėvai.
16. Prioritetas bus teikiamas partneriui:
16.1. įregistruotam ir veikiančiam Palangos mieste; 
16.2. galinčiam teikti visas numatytas paslaugas;
16.3. turinčiam didesnę veiklos, susijusios su Projekte numatomomis vykdyti  veiklomis, ar socialinių paslaugų teikimo patirtį;
16.4. turinčiam savanorių, dalyvausiančių veikloje.
17. Atrankai paraiškas teikiantys partneriai turi atitikti visas žemiau išvardytas sąlygas:
17.1. atitikti partnerio statusą nurodytą Aprašo 15 punkte.
17.2. vykdant veiklas išvardintas Aprašo 9 punkte turėti:
17.2.1. ne mažesnę kaip dvejų metų darbo su šeimoms ir (ar) vaikais patirtį;
17.2.2. patirties, rengiant ir įgyvendinant socialinės srities projektus;
17.2.3. pakankamai žmogiškųjų išteklių paslaugoms teikti;
17.2.4. reikiamos kompetencijos ir kvalifikacijos specialistų, atitinkančių Lietuvos Respublikos teisės aktų nustatytus kvalifikacinius reikalavimus (partneris turi savo darbuotojus ar įdarbina pagal darbo sutartis projekto veikloms vykdyti) paslaugoms teikti;
17.2.5. Palangos mieste patalpas tinkančias teikti kompleksines paslaugas šeimai (mokymams, konsultavimui grupėje iki 10 žmonių);
17.2.6. finansininką, turintį buhalterio ar apskaitininko kvalifikaciją, arba buhalterinę apskaitą vedančią buhalterines paslaugas teikiančią įmonę;
17.3. organizacijos vadovas ar kitas darbuotojas, įgyvendinsiantis Projektą, yra nepriekaištingos reputacijos, nėra patrauktas baudžiamojon ar administracinėn atsakomybėn,  neturi neišnykusio ar nepanaikinto teistumo už profesinės veiklos pažeidimus, nėra kitų reikšmingų aplinkybių, dėl kurių jo reputacija negali būti laikoma nepriekaištinga; 
17.4. yra įvykdęs pareigas, susijusias su mokesčių ir socialinio draudimo įmokų mokėjimu;
17.5. nėra iškeltos bylos dėl bankroto arba restruktūrizavimo, nėra pradėtas ikiteisminis tyrimas dėl ūkinės komercinės veiklos arba ji nėra likviduojama, nėra priimtas kreditorių susirinkimo nutarimas bankroto procedūras vykdyti ne teismo tvarka; 
17.6. nėra įsiteisėjusio teismo sprendimo dėl paramos skyrimo iš ES ir (arba) Lietuvos Respublikos biudžeto lėšų naudojimo pažeidimo.
18. Jeigu partneris netenkina nors vieno iš Aprašo 15 ir 17 punktuose nustatytų reikalavimų, laikoma, kad partnerio paraiška neatitinka Aprašo reikalavimų ir yra atmetama.

IV SKYRIUS
PARAIŠKŲ TEIKIMO TVARKA

19. Paraiška rengiama užpildant paraiškos formą (Aprašo 1 priedas). Paraiška turi būti pasirašyta asmens, turinčio teisę veikti organizacijos vardu, nurodant vardą, pavardę ir pareigas bei patvirtinta antspaudu, jei organizacija antspaudą privalo turėti.
20. Partneris atrankai pateikia tik vieną paraišką. Jeigu pateikiamos kelios paraiškos, vertinama pirmiau pateikta. 
21. Kartu su paraiška privaloma pateikti šiuos dokumentus:
21.1. steigimo dokumentų (nuostatų (įstatų) kopijas), patvirtintas antspaudu, jei tokį antspaudą jis privalo turėti, ir asmens, turinčio teisę veikti pareiškėjo vardu, parašu;
[bookmark: part_f309dc6fedc34171af9edf90479ab9e6]21.2. organizacijos registracijos vietą įrodančių dokumentų kopijas, patvirtintas antspaudu, jei tokį antspaudą jis privalo turėti, ir asmens, turinčio teisę veikti pareiškėjo vardu, parašu;
21.3. asmens, atsakingo už projekto įgyvendinimą, gyvenimo aprašymą (CV), nepriekaištingos reputacijos deklaraciją (Aprašo 3 priedas), išsilavinimą ir kompetencijas pagrindžiančių dokumentų (diplomo, sertifikato, licencijos ir kt.) patvirtintas kopijas;
[bookmark: part_560caa1ec5bd47bfa5d42a3a3007185c][bookmark: part_db14c50317864cc19aa6a1c0ccd9de38]21.4. asmens, atsakingo už projekto buhalterinę apskaitą, gyvenimo aprašymą (CV), išsilavinimą ir kompetencijas pagrindžiančių dokumentų (diplomo, sertifikato, licencijos ir kt.) patvirtintas kopijas;
21.5. specialistų, teiksiančių paslaugas, gyvenimo aprašymus (CV) ir kvalifikaciją pagrindžiančių dokumentų (diplomo, sertifikato, licencijos ir/ar kt.) kopijas;
21.6. organizacijos teisę naudotis nekilnojamuoju turtu (patalpomis), kuriame bus vykdomos veiklos, patvirtinančių dokumentų kopijas; 
21.7. organizacijos vadovo ar jo įgalioto asmens pasirašytą laisvos formos pažymą, kad:
21.7.1. organizacija yra įvykdžiusi pareigas, susijusias su mokesčių ir socialinio draudimo įmokų mokėjimu;
21.7.2. nėra iškeltos bylos dėl bankroto, restruktūrizavimo, nėra pradėtas ikiteisminis tyrimas dėl ūkinės komercinės veiklos arba ji nėra likviduojama, nėra priimtas kreditorių susirinkimo nutarimas bankroto procedūras vykdyti ne teismo tvarka;
21.7.3. nėra įsiteisėjusio teismo sprendimo dėl paramos skyrimo iš ES ir (arba) Lietuvos Respublikos biudžeto lėšų naudojimo pažeidimo;
21.7.4. patirtį, rengiant ir įgyvendinant socialinės srities projektus įrodančius dokumentus;
21.7.5. pakankamus, paslaugų teikimui būtinus, žmogiškųjų išteklių resursus įrodančius dokumentus.
21.8. nepriekaištingos reputacijos deklaraciją (Aprašo 3 priedas);
21.9. kitus dokumentus, kuriuos organizacija mano esant tikslinga pateikti.
22. Paraiška turi būti užpildyta kompiuteriu lietuvių kalba, atspausdinta ir kartu su pridedamais dokumentais tvarkingai susegta. Visi paraiškos ir pridedamų dokumentų lapai turi būti sunumeruoti eilės tvarka. Ne lietuvių kalba ir ne kompiuteriu užpildyta ar nesusegta paraiška nebus vertinama.
23. Atrankoje dalyvaujantis partneris užklijuotame voke pateikia vieną paraiškos egzempliorių (originalą) ir Aprašo 21 punkte nurodytus pridedamus dokumentus (patvirtintas jų kopijas). Dokumentų kopijos privalo būti patvirtintos laikantis Dokumentų rengimo taisyklių, patvirtintų Lietuvos vyriausiojo archyvaro 2011 m. liepos 4 d. įsakymu Nr. V-117 „Dėl Dokumentų rengimo taisyklių patvirtinimo“, reikalavimų.
24. Vokai gali būti siunčiami registruotu paštu, per pašto kurjerį ar pristatomi Palangos miesto savivaldybės administracijos Socialinės rūpybos skyriui tiesiogiai, adresu Vytauto g. 112, Palanga, ne vėliau kaip per 10 darbo dienų nuo konkurso paskelbimo Palangos miesto savivaldybės interneto svetainėje www.palanga.lt dienos. Ant voko turi būti užrašyta „Papildomo partnerio atrankos konkursui įgyvendinant projektą „Kompleksinių paslaugų šeimai organizavimas ir teikimas Palangos miesto savivaldybėje“. Jeigu paraiška siunčiama paštu arba per pašto kurjerį, pašto žymoje nurodyta išsiuntimo ar pateikimo siųsti data turi būti ne vėlesnė kaip konkurso skelbime nurodyta galutinė paraiškų pateikimo data. Paraiškos nesvarstomos ir nevertinamos, jei jos pateiktos po nustatytos paraiškų pateikimo datos. Elektroniniu paštu, faksu ar kitu nei nurodyta adresu pateiktos paraiškos neregistruojamos ir laikoma, kad jos nebuvo gautos.
	25. Atrankoje dalyvaujantis partneris iki galutinio paraiškų pateikimo termino turi teisę pakeisti arba atšaukti savo pateiktą paraišką. Toks pakeitimas arba pranešimas, kad paraiška atšaukiama, pripažįstamas galiojančiu, jeigu atrankos komisija jį gauna pateiktą raštu iki paraiškų pateikimo termino pabaigos.
26. Gautas paraiškas gautų dokumentų registracijos žurnale registruoja savivaldybės administracijos Socialinės rūpybos skyrius. Konkursui pasibaigus, paraiškos, kurios nebuvo atrinktos, pareiškėjui negrąžinamos ir jos saugomos vienerius metus Lietuvos Respublikos teisės aktų nustatyta tvarka.
27. Paraiškų teikimo klausimais informaciją teikia Palangos miesto savivaldybės administracijos Socialinės rūpybos skyriaus vyriausioji specialistė Dalia Baranauskienė, tel. (8 460) 48 732.

V SKYRIUS
KOMISIJOS FUNKCIJOS IR JOS DARBO ORGANIZAVIMAS

28. Paraiškas vertina ir siūlymus dėl Partnerių sąrašo sudarymo teikia projekto „Kompleksinių paslaugų šeimai organizavimas ir teikimas Palangos miesto savivaldybėje“ partnerių atrankos komisija (toliau – Komisija), kurios sudėtį įsakymu tvirtina Palangos miesto savivaldybės administracijos direktorius (toliau – Administracijos direktorius). Komisija sudaroma iš 3 narių.
29. Komisijos funkcijos:
29.1. atlikti paraiškos atitikties vertinimą Apraše nustatytiems reikalavimams ir priimti sprendimą dėl tolimesnio jos vertinimo arba atmetimo;
29.2. vertinti finansavimui gauti pateiktas paraiškas, atsižvelgiant į vertinimo rezultatus  sudaryti Projekto partnerių sąrašą;
29.3. teikti Administracijos direktoriui patvirtinti Projekto partnerių sąrašą.
30. Komisijos darbą organizuoja ir jai vadovauja Komisijos pirmininkas. Komisijos pirmininkui nesant, komisijos darbą organizuoja ir jai vadovauja Komisijos pirmininko pavaduotojas. Komisiją techniškai aptarnauja Komisijos sekretorius, kuris skiriamas Administracijos direktoriaus įsakymu. Komisijos nariai prieš pradėdami darbą pasirašo konfidencialumo pasižadėjimą dėl atrankos konkurso informacijos konfidencialumo užtikrinimo, šios informacijos viešo neskelbimo ir neplatinimo ir nešališkumo deklaraciją (Aprašo 4 priedas).
31. Komisijos nariai už konfidencialumo pasižadėjime ir nešališkumo deklaracijoje nustatytų elgesio normų pažeidimus traukiami tarnybinėn arba drausminėn atsakomybėn teisės aktų nustatyta tvarka.
32. Jeigu yra aplinkybių, galinčių turėti įtakos priimant sprendimą, su tomis aplinkybėmis susijęs (-ę) Komisijos narys (-iai), prieš pradėdamas (-i) nagrinėti paraiškas, turi nusišalinti, prieš tai pranešęs (-ę) Komisijos pirmininkui. Jeigu Komisijos narys (-iai) nenusišalina, o vėliau dėl to kyla interesų konfliktas, jo (jų) vertinimo rezultatai laikomi negaliojančiais.
33. Komisija savo veikloje vadovaujasi Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais bei Aprašu.
34. Komisijos darbo forma yra posėdžiai. Posėdžiai vyksta Komisijos pirmininko nustatytu laiku. Posėdžiai yra teisėti, kai juose dalyvauja visi Komisijos nariai.
35. Pirmasis komisijos posėdis šaukiamas ne vėliau kaip per 2 darbo dienas nuo paskutinės nustatytos paraiškų pateikimo atrankos konkursui dienos. Galutinis posėdis šaukiamas ne vėliau kaip per 2 darbo dienas nuo paraiškų vertinimo termino pasibaigimo dienos. Prireikus gali būti šaukiama ir daugiau posėdžių.
36. Komisijos sprendimai priimami balsuojant posėdyje dalyvaujančių Komisijos narių balsų dauguma. Kai Komisijos narių balsai pasiskirsto po lygiai, lemiamas yra Komisijos pirmininko balsas.
37. Komisijos sprendimai įforminami protokolu, kurį pasirašo posėdžio pirmininkas ir sekretorius. Komisijos posėdžius protokoluoja Komisijos sekretorius. Protokolai parengiami ne vėliau kaip per 2 darbo dienas po posėdžio. Komisijos narys turi teisę pareikšti savo atskirąją nuomonę, kuri pridedama prie protokolo.

VI SKYRIUS
PARAIŠKŲ VERTINIMAS 

38. Komisijos nariai raštu įvertina kiekvieną paraišką, užpildydami paraiškos vertinimo anketą (Aprašo 2 priedas). 
39. Paraiškų vertinimas turi būti atliktas per 10 darbo dienų nuo jų pateikimo termino pabaigos.
40. Jeigu atliekant vertinimą Komisijos nariui kyla neaiškumų ar trūksta informacijos, jis gali paprašyti atrankos dalyvį paaiškinti, papildyti arba patikslinti paraiškoje pateiktą informaciją per 3 darbo dienas nuo šio prašymo gavimo.
41. Atrankos dalyviui nepateikus prašomos informacijos, Komisija priima sprendimą atmesti paraišką ir apie tai per 3 darbo dienas raštu informuoja atrankos dalyvį.
42. Paraiškos vertinamos balais. Didžiausia skirtina balų suma – 100 balų. Skaičiuojant paraiškai suteiktą balą, yra skaičiuojamas visų komisijos narių skirtų balų vidurkis. Pirmumas teikiamas daugiausiai balų surinkusiai paraiškai. Jeigu balai pasiskirsto po lygiai, dėl Projekto partnerių atrankos laimėtojo Komisija sprendžia bendru sutarimu, arba, jei jo negalima pasiekti, Komisijos pirmininkui ir nariams balsuojant. Jeigu balsavimo metu balsai pasiskirsto po lygiai, lemiamas balsas yra Komisijos pirmininko. Paraiška, surinkusi iki 49 balų, atmetama.
43. Komisija, atlikusi paraiškų vertinimą, atrenka Projekto partnerius ir pateikia Administracijos direktoriui patvirtinti Projekto partnerių sąrašą.
44. Komisija, vertindama kokybę, taip pat turi teisę priimti sprendimą atmesti paraišką, jei:
44.1. partneris paraiškoje arba kartu teikiamuose dokumentuose pateikė klaidinančią arba melagingą informaciją;
44.2. partneris bandė gauti konfidencialią informaciją arba daryti įtaką Komisijos nariams.

VII SKYRIUS
PARTNERIŲ SĄRAŠO SUDARYMAS

45. Partnerių sąrašas tvirtinamas Administracijos direktoriaus įsakymu, atsižvelgiant į Komisijos siūlymus.
46. Komisija siūlo į partnerių sąrašą įtraukti atrankos konkurse surinkusius 50 ir daugiau balų, reitinguojant nuo surinkto aukščiausio iki žemiausio balo laimėjusius partnerius.
47. Per 3 darbo dienas, nuo Administracijos direktoriaus įsakymo dėl partnerių sąrašo tvirtinimo priėmimo dienos, įsakymas dėl paraiškų atrankos rezultatų skelbiamas Palangos miesto savivaldybės interneto svetainėje www.palanga.lt, o pateikę paraiškas Projekto partneriai apie atrankos rezultatus informuojami raštu. 
48. Su atrinktu partneriu suderinus veiklas ir lėšas, vadovaujantis galiojančiais teisės aktais, Savivaldybės administracija pasirašo Jungtinės veiklos sutartį, kurioje nustatomos Palangos miesto savivaldybės administracijos ir partnerio tarpusavio teisės, pareigos ir atsakomybė įgyvendinant projektą.
49. Jei laimėjęs partneris, įtrauktas į partnerių sąrašą, pasitraukia Projekto metu, į jo vietą įtraukiamas kitas partnerių sąraše daugiausiai balų surinkęs partneris.

VIII SKYRIUS
BAIGIAMOSIOS NUOSTATOS

50. Partneriui, teikiančiam paraišką, siunčiama informacija elektroniniu paštu laikoma oficialia. 
51. Atrankoje dalyvaujantys partneriai yra atsakingi už teikiamų dokumentų ir duomenų teisingumą.
52. Jeigu Projekto vykdymo metu Projekto partneris atsisako vykdyti jam priskirtas veiklas, šių veiklų vykdymas paskirstomas kitiems atrinktiems Projekto partneriams jų bendru sutarimu. Jeigu partneriai nesutinka perimti šių veiklų, naujas Projekto partneris atrenkamas vadovaujantis šiame Apraše numatyta tvarka.
53. Palangos miesto savivaldybės administracija neprisiima atsakomybės, jei dėl atrankoje dalyvaujančio partnerio paraiškoje nurodytų klaidingų ryšiams palaikyti nurodytų duomenų (adreso, telefono, el. pašto adreso ir kt.) partnerio nepasiekia laiškai arba su partneriu negalima susisiekti telefonu.
54. Teikdamas paraišką partnerių atrankai, atrankoje dalyvaujantis partneris sutinka, kad informacija, pateikta paraiškoje (išskyrus informaciją, kuri negali būti viešinama teisės aktų nustatyta tvarka), gali būti viešinama su konkursu susijusioje medžiagoje.
55. Komisijos ir Savivaldybės administracijos direktoriaus sprendimai gali būti skundžiami Lietuvos Respublikos administracinių bylų teisenos įstatymo nustatyta tvarka.

_______________________




Papildomo partnerio atrankos tvarkos aprašo įgyvendinant projektą „Kompleksinių paslaugų šeimai organizavimas ir teikimas Palangos miesto savivaldybėje“
1 priedas 


____________________________________________________________________
(Įstaigos pavadinimas)

Palangos miesto savivaldybės administracijai


PARAIŠKA
DĖL ĮTRAUKIMO Į PARTNERIŲ, DALYVAUSIANČIŲ ĮGYVENDINANT PROJEKTĄ „KOMPLEKSINIŲ PASLAUGŲ ŠEIMAI ORGANIZAVIMAS IR TEIKIMAS PALANGOS MIESTO SAVIVALDYBĖJE“,
SĄRAŠĄ

_________________
Data

1. Pareiškėjo duomenys
	Pavadinimas, kodas
	

	Kontaktai (adresas, telefonas, el. p. adresas)
	

	Vadovas/Atsakingas asmuo (vardas ir pavardė, pareigos, tel., el. p. adresas)
	

	Kontaktinis asmuo (vardas, pavardė, tel., el. p. adresas)
	



2. Pretenduojama tapti partneriu šiose kompleksinių paslaugų šeimai srityse
	Paslauga / veikla
	Taip/Ne

	Mokymai auginantiems vaikus
	

	Šeimų akademija
	

	Šeimos įgūdžių tobulinimas
	

	Vaikų priežiūros paslaugos
	



3. Trumpas organizacijos vykdomos veiklos aprašymas, patirtis bei kompetencijos pagrindimas įgyvendinant socialinės srities projektus (pateikti informaciją apie organizacijos tikslus, uždavinius, pagrindines veiklas, kurios turi būti susijusios socialinių paslaugų teikimu šeimoms ar panašaus pobūdžio veikla, projekto dalyvius (tikslinę grupę, kuriems skirtos paslaugos) jų skaičių), dokumentus įrodančius, kad organizacija yra įgyvendinusi projektų (suteikusi paslaugų), kurie buvo nukreipti į socialines paslaugas šeimai, arba įvykdžiusi mokymus (užsiėmimus) socialinėmis temomis, tokioms socialinėms grupėms, kaip vaikai, jaunimas ir tėvai. )


4. Organizacijos turimi žmogiškieji ištekliai teikti kompleksines paslaugas šeimai
	Žmogiškieji ištekliai (darbuotojų skaičius)
	

	Darbuotojų išsilavinimas
	

	Darbuotojų kompetencija
	

	Savanorių skaičius
	



5. Patalpų, kuriose bus teikiamos paslaugos, ir kitų išteklių aprašymas
	Patalpų adresas
	Trumpas patalpų aprašymas
	Teisės naudotis patalpomis pagrindimas*

	
	
	

	
	
	

	
	
	

	
	
	


* patalpų nuomos sutartys, patalpų savininkų garantiniai raštai arba kiti dokumentai, pagrindžiantys teisę naudotis patalpomis, kuriose vyks projekto veiklos.
6. Organizacijos motyvacijos pagrindimas teikti kompleksines paslaugas šeimai
	




7. Teritorinė aprėptis (aprašykite, kaip geografiškai išsiplėtusi jūsų organizacija, kuriose savivaldybėse turite savo padalinius, filialus ir pan.)


8. Ar galite teikti paslaugas asmenims su negalia? (Pažymėkite X)
	Taip
	

	Taip, bet tik su tam tikra negalia (įvardinti)
	

	Ne
	



9. Jeigu į klausimą Nr. 8 atsakėte teigiamai, aprašykite kokias paslaugas galėtumėte teikti
	



 
10. Paraiškos priedai
	Eil. Nr.
	Priedo pavadinimas
	Lapų skaičius

	
	
	

	
	
	



Pareiškėjas, teikdamas paraišką atrankai, sutinka, kad informacija, pateikta paraiškoje (išskyrus informaciją, kuri negali būti viešinama teisės aktų nustatyta tvarka), gali būti viešinama su konkursu susijusioje medžiagoje.

Patvirtinu, kad (įrašyti įstaigos pavadinimą) pateikti duomenys yra teisingi, esame susipažinę su papildomo partnerio atrankos tvarkos aprašo reikalavimais ir sutinkame jo nuostatomis (reikalavimais). 



Įstaigos/organizacijos vadovas ar įgaliotas asmuo
	A. V.
	parašas
	
	vardas ir pavardė



Papildomo partnerio atrankos tvarkos aprašo įgyvendinant projektą „Kompleksinių paslaugų šeimai organizavimas ir teikimas Palangos miesto savivaldybėje“
2 priedas 


PARAIŠKOS VERTINIMO ANKETA


_________________________________________________________________________
(paraišką pateikusios įstaigos, organizacijos pavadinimas)

	Eil. Nr.
	Vertinimo kriterijai
	Maksimalus galimų balų skaičius
	Rekomenduojami balai
	Skiriami balai

	1.
	Partneris turi patirties teikti 
pasirinktas paslaugas
- turi pakankamai
- nepakankamai
	
20
	

20
0
	

	2.
	Partneris turi galimybę teikti numatytas paslaugas
· 1 paslaugų rūšį
· 2 – 3 paslaugų rūšis
· visas numatytas paslaugas
	10
	

5
7
 10
	

	3.
	Tinkamų patalpų ir sąlygų turėjimas veikoms vykdyti
- taip
- ne
	10

	

10
  0
	

	4.
	Partneris turi kvalifikuotų darbuotojų, kurie teiks 
pasirinktas paslaugas
- turi pakankamai
- iš dalies pakankamai
- nepakankamai
	10


	


10
5
0
	

	5.
	Partnerio turimi žmogiškieji ištekliai
(Projekte pasirinktoms paslaugoms teikti specialistų skaičius)
- turi pakankamai
- iš dalies pakankamai
- nepakankamai
	15
	15
10
0
	


	6.
	Partnerio turimi materialiniai ištekliai 
(patalpos, ryšio, transporto priemonės, veikloms vykdyti reikalinga įranga ir kt.)
- turi pakankamai 
- iš dalies pakankamai
- neturi
	10
	10
5
0
	

	7.
	Partneris yra įgyvendinęs socialinės srities projektų
- yra
- nėra
	15
	

15
0
	

	8. 
	Užtikrintas paslaugų prieinamumas neįgaliesiems
- taip
- iš dalies
- ne
	10
	

10
5
0
	

	     Bendra balų suma
	100
	
	

	Komisijos nario išvada


	



Surinkus mažiau nei 49 balus – paraiška atmetama.


_____________________                   _________________                     __________________              (vardas, pavardė)                                              (parašas)				         (data)








Papildomo partnerio atrankos tvarkos aprašo įgyvendinant projektą „Kompleksinių paslaugų šeimai organizavimas ir teikimas Palangos miesto savivaldybėje“
3 priedas 

KANDIDATO Į PARTNERIUS, DALYVAUSIANČIO ĮGYVENDINANT PROJEKTĄ „KOMPLEKSINIŲ PASLAUGŲ ŠEIMAI ORGANIZAVIMAS IR TEIKIMAS PALANGOS MIESTO SAVIVALDYBĖJE“,
NEPRIEKAIŠTINGOS REPUTACIJOS DEKLARACIJA



Pasirašydamas bei pateikdamas šią deklaraciją Palangos miesto savivaldybei, kandidatas patvirtina, kad:
· [bookmark: _Hlk167105]nėra patrauktas baudžiamojon ar administracinėn atsakomybėn;
· [bookmark: part_9859ce665e264afbacdb00104089b669]šio juridinio asmens valdymo organų nariai ir šį juridinį asmenį kontroliuojantys fiziniai asmenys yra nepriekaištingos reputacijos bei šį juridinį asmenį kontroliuojantis juridinis asmuo nėra patrauktas baudžiamojon ar administracinėn atsakomybėn ir šiuo metu nėra atliekami arba anksčiau teisėsaugos ir kitų institucijų nebuvo atlikti tyrimai ir (arba) taikomos ar taikytos procesinės arba kitos prievartos priemonės ar administracinės sankcijos, taikytos jam pažeidus bankų ar kitų finansų įstaigų, draudimo veiklą, kitų finansų rinkos dalyvių veiklą, finansinių priemonių rinkas, mokėjimus arba bet kokias finansines paslaugas reglamentuojančių teisės aktų nuostatas;
· nėra kitų reikšmingų aplinkybių, dėl kurių juridinio asmens reputacija negali būti laikoma nepriekaištinga.





(Vardas, pavardė, parašas)

















Papildomo partnerio atrankos tvarkos aprašo įgyvendinant projektą „Kompleksinių paslaugų šeimai organizavimas ir teikimas Palangos miesto savivaldybėje“
4 priedas 


(Paraiškų vertinimo ir atrankos komisijos nario konfidencialumo pasižadėjimo ir nešališkumo deklaracijos forma)
 
________________________ savivaldybės administracija
 
_________________________________________________________
(komisijos nario vardas ir pavardė)
 
 
PARAIŠKŲ VERTINIMO IR ATRANKOS KOMISIJOS NARIO 
KONFIDENCIALUMO PASIŽADĖJIMAS IR NEŠALIŠKUMO DEKLARACIJA 
 
20_____ m. __________________ d.

 
Aš, _______________________________, vertindamas (-a) kompleksiškai teikiamų paslaugų šeimai projekto partnerio atrankos paraiškas:
1. Pasižadu:
1.1.  saugoti ir tik įstatymų ir kitų teisės aktų nustatytais tikslais ir tvarka naudoti konfidencialią informaciją, kuri man taps žinoma, vertinant Kompleksiškai teikiamų paslaugų šeimai projekto partnerio atrankos paraiškas;
1.2.  man patikėtus dokumentus, kuriuose yra konfidenciali informacija, saugoti tokiu būdu, kad tretieji asmenys neturėtų galimybės su jais susipažinti ar pasinaudoti.
2. Pareiškiu, kad man išaiškinta, kad konfidencialią informaciją sudaro:
2.1.  kompleksiškai teikiamų paslaugų šeimai projekto partnerio atrankos paraiškų duomenys ir turinys;
2.2.  paraiškų vertinimo išvados;
2.3.  paraiškų vertinimo rezultatų duomenys;
2.4.  kita informacija, susijusi su paraiškų nagrinėjimu, aiškinimu, vertinimu ir palyginimu, jeigu jos atskleidimas prieštarauja teisės aktams.
3. Patvirtinu, kad atsisakysiu vertinti man pateiktą paraišką, jei paaiškės, kad aš esu ją pateikusios organizacijos narys (-ė); dalyvauju paraišką pateikusios organizacijos valdymo organų veikloje; esu įtrauktas (-a) į paraiškos, kuri yra vertinimo stadijoje, vykdymo procesą; galiu nesuderinti viešųjų ir privačių interesų ir galiu būti šališkas (-a).
4. Esu perspėtas (-a), kad, pažeidęs (-usi) šį pasižadėjimą, atsakysiu teisės aktų nustatyta tvarka ir turėsiu atlyginti savivaldybės administracijai padarytus nuostolius.
 

_______________________              _________________________________
          (parašas)                                                    (vardas ir pavardė)

